# Раслыйм

# «Ватаным Татарстан» газетасы

# Баш мөхәррире Сабирова Г.И.

# 7 ноябрь, 2022 ел

# «Минем герой» республикакүләм бәйге уздыру турында

**НИГЕЗЛӘМӘ**

 **1. Гомуми нигезләмәләр**

* 1. Бу нигезләмә **«Минем герой»** (алга таба – Бәйге) республикакүләм бәйгесен оештыру һәм үткәрү тәртибен билгели.
	2. Бәйге төрле чордагы Татарстан Республикасы геройларын данлау һәм балаларда һәм яшүсмерләрдә тарихи үзаң тәрбияләү, иҗади эшләр ярдәмендә Россия тарихында татар милләтенең урынын билгеләүне күздә тота.
	3. Бәйге түбәндәге бурычларны хәл итә:
* балаларда һәм укучыларда ватанпәрвәрлек, толерантлык һәм әхлакый идеаллар тәрбияләү;
* гаилә традицияләрен саклау һәм үстерү;
* гаиләләр тарихының Татарстан һәм Россия тарихына керткән өлешен билгеләү.

1.4. Бәйгедә катнашу ирекле һәм түләүсез.

1.5. Бәйгенең рәсми теле – татар теле.

1.6. Бәйгене уздыру турында барлык мәгълүмат «Ватаным Татарстан» газетасы сайтында бастырыла: www.vatantat.ru.

# 2. Бәйгедә катнашучылар

2.1. Бәйгедә төрле яшьтәге бакча һәм мәктәп балалары катнаша ала. Балалар бәйгегә юлланачак эшләрен ата-аналары, тәрбиячеләре һәм укытучылары ярдәме белән башкарырга мөмкин.

2.2. Бер катнашучы бары тик бер эш җибәрә ала.

# Бәйге уздыру тәртибе һәм вакыты турында

* 1. Бәйге 2022 елның 8 ноябреннән алып 2022 елның 20 декабренә кадәр үткәрелә.
	2. Бәйгегә гариза һәм эшләр 08.11.2022дән алып 13.12.2022гә кадәр кабул ителә. Гариза үрнәге беркетелгән (Кушымта).
	3. Иң яхшы материаллар өчен тавыш бирү – 2022 елның 9 ноябреннән 20 декабренә кадәр дәвам итәчәк.
	4. Җиңүчеләр исемлеген бастырып чыгару датасы –  2022 елның 31 декабренә кадәр.
	5. Бәйгедә җиңүчеләрне бүләкләү көне – 2022 елның 31 декабренә кадәр.

# Бәйгедә катнашу кагыйдәләре

* 1. Бәйгедә геройның батырлыгын тасвирлаган эшләр өстенлек алачак (мәсәлән, Бөек Ватан сугышы ветераннары батырлыгы, башка хәрби операцияләрдә катнашучыларның батырлыклары, янгыннан коткару, суга батучыны коткару – гомумән, көндәлек тормышта кылган батырлык, үрнәк).

4.1.1. **Рәсем яки иҗади фото (бары тик индивидуаль эш)**

Компьютер программаларыннан тыш (фотошоп һәм монтаж), һәр сәнгать алымын кулланып ясалган эшләр кабул ителә. Эшләр түбәндәге форматларда кабул ителә: .jpg, .pdf, .png.

Рәсемдә яки иҗади фотода тасвирланган кешенең кем булуы, аның нинди батырлык кылуы турында мәгълүмат бирергә кирәк.

4.1.2. **Видеоролик яки Видеорепортаж (индивидуаль яисә төркем эше – 10 кешедән артмаска тиеш)**

Гомуми таләпләр: 1 минуттан 5 минутка кадәр хронометраж.

Видеоролик яки Видеорепортаж видеоплатформага (YouTube) яки социаль челтәрләргә (ВКонтакте) куелырга һәм карау өчен ачык булырга тиеш.

Видеоролик яки Видеорепортажны тасвирлауда түбәндәге характеристикалар күрсәтелергә тиеш: сюжет атамасы, сюжетның кыскача тасвирламасы, #минемгерой хештэгы. Эшнең авторы фикере булуы һәм бәйгенең темасына туры килүе мөһим.

Интернетка моңа кадәр куелган очракта, эшләрнең 2022 елның 10 гыйнварыннан да иртәрәк чыгарылмаган булуы шарт. Гаризада әлеге эшнең «Минем герой» бәйгесенә катнашучы булуын күрсәтеп, карау өчен ачык сылтама җибәрү зарур.

Әгәр видеорепортаж/видеоролик 10.01.2022дән алданрак урнаштырылган булса, темага бәйле булмаса, яки катнашучылар саны 10 кешедән артып китсә – әлеге Гариза жюри әгъзалары тарафыннан каралмаячак.

* 1. Төркем эшен конкурска биргәндә, мәктәп һәм сыйныф, проект җитәкчесе күрсәтелергә тиеш.
	2. Бәйгедә катнашучы 3.2 пункты нигезендә каралган срокларда катнашу өчен Гариза (word форматында) тутыра һәм иҗади эшен электрон рәвештә түбәндәге электрон адреска җибәрә: minemgeroy2022@mail.ru. Хат темасын «Минем герой» конкурсына» дип күрсәтү мәҗбүри.
	3. Гаризада түбәндәге мәгълүмат күрсәтелә.

 1. Ф.И.О. тулысынча (бары тик шәхси эш өчен).

 2. Ничәнче сыйныф яки нинди төркем (шәхси һәм төркем эшләре өчен).

 3. Элемтә өчен электрон почта адресы.

 4. Элемтә өчен телефон номеры.
 5. Район һәм шәһәр/авыл.
 6. Проект җитәкчесенең Ф.И.О. (шәхси һәм төркем эшләре өчен).

 7. Уку йортының яки балалар бакчасының исеме.

 8. Кайсы категория буенча Гариза бирелә.

 9. Сылтама (өченче номинация эшләре өчен).

 4.5. Бәйгедә катнашучыларның эшләре конкурсантлар тарафыннан түләүсез нигездә тапшырыла һәм Оештыручылар үз мәгълүмат чыганакларын рәсмиләштерүдә, шулай ук тематик чараларны оештырганда һәм уздырганда файдаланырга мөмкин. Бәйгегә Гариза биргәндә катнашучылар әлеге Нигезләмә белән килешәләр.

# Бәйгегә йомгак ясау һәм җиңүчеләрне билгеләү

* 1. Бәйгедә **ӨЧ җиңүче** тавыш бирү юлы белән vatantat.ru сайтында 2022 елның 21 ноябреннән 1 декабренә кадәр сайланачак. Конкурста җиңүчеләргә кыйммәтле бүләкләр тапшырылачак.
	2. Тавыш бирүдә һәрбер теләгән кеше катнаша ала. Бер кеше көненә бер тавыш калдырырга мөмкин.
	3. Иң күп тавыш җыйган эшләр җиңүче булачак.
	4. «Ватаным Татарстан» иң күп эш җибәргән мәктәпкә махсус сертификат һәм бүләкләр тапшырып, әлеге мәктәпкә очрашуга киләчәк.
	5. Бәйге үткәрү тәртибен һәм аның нәтиҗәләренә апелляция бирү каралмаган.
	6. Җиңүчеләрне бүләкләү датасы һәм урыны өстәмә рәвештә www.vatantat.ru сайтында игълан ителәчәк.

**«Минем герой» республикакүләм бәйгесе нигезләмәсенә**

# кушымта

**Гариза**

|  |  |
| --- | --- |
| **Ф.И.О.:** |  |
| **Сыйныф яки төркем:** |  |
| **Яшәү урыны:** |  |
| **Уку яки тәрбияләнү урыны:** |  |
| **Телефон:** |  |
| **e-mail:** |  |
| **Җитәкчесенең Ф.И.О. :** |  |
| **Телефон:** |  |
| **e-mail:** |  |
| **Иҗади эшнең номинациясе:** |  |
| **Видеоролик яки Видеорепортажга СЫЛТАМА:** |  |